**VEGA løfter sløret for navnene på aftenens medvirkende, når VEGA hylder den Danske Sangskat.**

*Når VEGA hylder Den Danske Sangskat den 12. september i Store VEGA, er det publikum, der er i centrum. Dog vil en lang række danske kunstnere føre an fra scenekanten, når den danske sangskat skal hyldes.*

Den 12. september slår VEGA i samarbejde med Golden Days Festivalen, Højskolerne og Kulturanstalten dørene op for en hyldest til den danske sangskat og inviterer til fællessang i Store VEGA. Her vil en lang række medvirkende af danske musikere, både legender og nye, aktuelle stjerner in spe, optræde med sange, de har et personligt forhold til.

Nu er vi endelig klar til at løfte sløret for aftenens medvirkende, som repræsenterer forskellige hjørner af den danske sangskat.

Nyeste tilføjelse til programmet er den danske rap-konstellation Suspekt, der selv har bidraget til en lang række klassikere i den danske sangskat. Med fem albums i baggagen har de rykket adskillige scener fra hinanden på diverse festivaler og ikke mindst på VEGAs egen scene i Store VEGA.

Derudover vil den danske 80’er legende, Dodo fra Dodo & The Dodos indtage Folkets Hus. Den danske sangerinde har selv lagt stemme til flere danske sangperler som ”Vågner I Natten”, ”Sømand Af Verden” og ”Giv Mig Hvad Du Har”.

Også Silas Bjerregaard fra electro-rockbandet Turboweekend er på aftenens program sammen med sangsmed og frontmand i Figurines, Christian Hjelm, poet og Folkeklubben-frontmand Kjartan Arngrim, Ida Venø og en af de nyudråbte vindere af Karrierekanonen, Katinka.

Komponist, musiker og dirigent Michael Bojesen vil være primus motor på aftenen, når publikum og musikere på scenen sammen vil hylde Den Danske Sangskat.

Aftenens program: Sang guide: Michael Bojesen

Medvirkende: Suspekt, Dodo, Silas Bjerregaard, Christian Hjelm, Kjartan Arngrim, Ida Venø, Katinka.

Fakta om arrangementet:

VEGA hylder Den Danske Sangskat

Lørdag den 12. september kl. 18.00

Store VEGA, Enghavevej 40, 1674 København V

170 kr. + gebyr

Forsalg via VEGAs hjemmeside og Billetnet

[Læs mere og køb billet til VEGA hylder Den Danske Sangskat](http://vega.dk/arrangementer/vega-hylder-den-danske-sangskat-18245.html)

For yderligere oplysninger, kontakt venligst:

Marie Louise Fuglsang-Damgaard

Kommunikationsmedarbejder, VEGA

mf@vega.dk / 3326 0933